b'\n_START_ARTICLE_\nS\xc3\xb8strene Hagelin\n_START_PARAGRAPH_\nS\xc3\xb8strene Hagelin er et bergensk fiskematfirma som har butikker i Strandgaten 3 og Kong Oscars gate 2A(i Bergen sentrum). Slagordet deres er \xc2\xabGyldne \xc3\xb8yeblikk med sunne smaksopplevelser\xc2\xbb_NEWLINE_S\xc3\xb8strene Hagelin-butikken ble \xc3\xa5pnet av s\xc3\xb8strene Gudrun Hagelin og Elna Hagelin i 1929.\n_START_SECTION_\nFamiliehistorie\n_START_PARAGRAPH_\nHagelinfamilien er av svensk opprinnelse. I middelalderen var Bergen en av Nord-Europas storbyer og tiltrakk seg mange dyktige h\xc3\xa5ndverkere. Hagelinfamilien drev en anerkjent gullsmedforretning p\xc3\xa5 Strandkaien gjennom generasjoner. If\xc3\xb8lge muntlige overf\xc3\xb8ringer fikk s\xc3\xb8strene Hagelins far nikkelallergi og m\xc3\xa5tte kvitte seg med sitt h\xc3\xa5ndverk. Han solgte bedriften til Magnus Aase som drev videre som gullsmed i lokalene p\xc3\xa5 Strandkaien. Hagelinfamilien flyttet til Sogndal der de drev Nedre Stedje G\xc3\xa5rd i det som i dag er en del av Sogndal sentrum. De to s\xc3\xb8strene klarte ikke \xc3\xa5 sl\xc3\xa5 seg til ro i Sogndal. Vi kan jo tenke oss hvordan stemningen var i det hagelinske hjem n\xc3\xa5r far begynte \xc3\xa5 fortelle om gamle dager i Bergen. Da de ble gamle nok dro de til Stabekk, der de utdannet seg p\xc3\xa5 Stabekk Husmorskole. I 1929 flyttet de to s\xc3\xb8strene Elna og Gudrun Hagelin til Bergen._NEWLINE_Albert Viljam Hagelin som\xc2\xa0var selv av j\xc3\xb8disk slekt er fetteren til faren til de ber\xc3\xb8mte\xc2\xa0s\xc3\xb8strene\xc2\xa0Hagelin.\n_START_SECTION_\nFiskematbutikken\n_START_PARAGRAPH_\nEtter \xc3\xa5 ha flyttet til Bergen \xc3\xb8nsket s\xc3\xb8strene \xc3\xa5 oppfylle dr\xc3\xb8mmen deres om \xc3\xa5 starte en fiskematbutikk basert p\xc3\xa5 gamle Bergenske tradisjoner. De \xc3\xa5pnet butikken i Kong Oscars gate. De hadde stor suksess og butikken ble kjent langt utover Bergens grenser._NEWLINE_I 1957 flyttet butikken til Olav Kyrres Gate og i 2009 fikk butikken nye eiere og flyttet inn i Madam Bergen sine gamle lokaler i Strandgaten. De nye eierne var Anton Engen, Rune Mj\xc3\xb8s og Torodd Iversen.'